b'\n_START_ARTICLE_\nActa Chimica Slovenica\n_START_PARAGRAPH_\nActa Chimica Slovenica (ACSi) je znanstvena revija, ki jo izdaja Slovensko kemijsko dru\xc5\xa1tvo od leta 1951. Revija svoje trenutno ime nosi od leta 1993, torej od 40. letnika naprej. Od leta 1996 naprej ima revija mednarodni uredni\xc5\xa1ki odbor. Glavna urednica je Ksenija Kogej, pred njo je polo\xc5\xbeaj zasedal Aleksander Pavko, pred njim pa Janez Ko\xc5\xa1mrlj._NEWLINE_Med znanstvenimi revijami, ki izhajajo v Sloveniji, ima ACSi najvi\xc5\xa1ji faktor vpliva (1,104 za leto 2017), v njej pa objavljajo tako doma\xc4\x8di kot tuji kemiki z razli\xc4\x8dnih strokovnih podro\xc4\x8dij.'